LeroyDyer/wikipediaSW huggingface dataset:
Ágreda

Ágreda ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 3,215.

Miji ya Hispania
Soria
Almarza

Almarza ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 609.

Miji ya Hispania
Soria
Arancón

Arancón ni kijiji kidogo cha mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa ina idadi ya wakazi wapatao 108.

Miji ya Hispania
Soria
Sanaa Lathan

Sanaa McCoy Lathan (Amezaliwa tar. 19 Septemba 1971) ni mwigizaji mteule wa tuzo ya Tony (Tony Award) kama mwigizaji bora filamu wa kike Marekani.

Filamu alizoigiza Sanaa

Viungo vya Nje
 
 Sanaa Lathan  katika AskMen.com
 Sanaa Lathan interview

Waigizaji filamu wa Marekani
Waliozaliwa 1971
Watu walio hai
Indi

Indi ni elementi. Namba atomia yake ni 49 kwenye mfumo radidia na uzani atomia ni 114.818. Jina limepatikana kutoka kwa rangi ya indigo au buluu ya Kihindi katika taswirangi yake.

Ni metali haba na laini yenye rangi ya kifedha-nyeupe. 

Hupatikana hasa katika mitapo za zinki. 

Indi ina matumizi mengi ila tu kutokana na uhaba wake hutumiwa zaidi katika kampaundi si metali tupu. Siku hizi sehemu kubwa hutumiwa kwa umbo la oksidi ya indi katika skrini nyembamba za kompyuta na televisheni. Matumizi mengine ni ya kilainishaji ndani ya mashine.

Elementi
Metali
Delaware

Delaware ni jimbo la kujitawala la Maungano ya Madola ya Amerika au Marekani. Iko kwenye pwani ya Atlantiki upande wa mashariki wa Marekani bara. Imepakana na majimbo ya Pennsylvania, Maryland na kwa kilomita chache pia na New Jersey. 

Mji mkuu ni Dover lakini mji mkubwa ni Wilmington.

Jina la jimbo linatokana na mto Delaware na hori ya Delaware ambavyo vyote viliitwa kwa heshima ya kabaila Mwingereza De La Warr mnamo mwaka 1600.

Delaware ni jimbo dogo lenye eneo la km² 6,452 na wakazi 783,600 pekee. Kati ya majimbo ya Marekani ni jimbo lenye mapato ya juu kwa kila raia. Sheria zake za kodi ya mapato ni nafuu, hivyo makampuni mengi yamepeleka ofisi zake hapa. Vinginyevyo uzalishaji ni hasa mazao ya kilimo pamoja na ufugaji wa kuku.

Historia 
Ilianzishwa kama kituo cha biashara cha Uswidi mwaka 1638 iliyovamiwa na Uholanzi na kuwa baadaye koloni la Uingereza tangu mwaka 1664. Delaware ilikuwa koloni la kwanza kukubali katiba mpya ya Maungano ya Madola ya Amerika baada ya uasi wa makoloni 13 ya Uingereza katika Amerika ya Kaskazini.

Viungo vya nje

 
Majimbo ya Marekani
Spika

Spika (kutoka Kiingereza "speaker"  msemaji) ni cheo cha mwenyekiti wa bunge katika nchi zinazofuata urithi wa kisiasa wa Uingereza. Nchi nyingi zilizokuwa koloni za Uingereza kama vile Marekani, Uhindi, Tanzania, Kenya, Nigeria, Australia au New Zealand huwa na cheo hiki hasa zikitumia lugha ya Kiingereza kama lugha rasmi. Neno la Kiingereza limepokelewa pia katika lugha ya Kiswahili.

Katika nchi zisizo na urithi wa Kiingereza vyeo kama mwenyekiti au rais wa bunge hutumiwa.

Kazi yake ni kuratibu shughuli na majadiliano ya bunge. Huamua juu ya maswali ya utaratibu bungeni, ufuatano wa wabunge katika majadiliano , kutangaza matokeo ya kura bungeni na kadhalika. Ndiye mwakilishi wa bunge kwa ujumla.

Historia
Cheo cha spika kimepatikana mara ya kwanza katika bunge la Uingereza mwaka 1377 na huyu spika wa kwanza alikuwa mkabaila Thomas Hungerford. Aliitwa "spika" (msemaji) kwa sababu kazi yake ilikuwa kutamka maazimio ya bunge mbele ya mfalme.

Mapokeo
Kuna mapokeo mbalimbali yanayoendelezwa katika nchi zenye urithi wa mapokeo ya kisiasa ya Uingereza ingawa ni tofauti katika kila nchi mapokeo gani yaendelea au la.

Kati ya mapokeo haya ni nafasi ya spika kuwa asishikamane na upande wowote kati ya vyama vya bunge. Haya yametokea kwenye msingi wa nafasi ya spika kabla ya kuwepo kwa vyama katika historia ya Uingereza.

Alama ya spika huwa mara nyingi ni siwa ambayo ni aina ya rungu ya dhahabu inayobebwa na mtumishi wa bunge mbele ya spika akiingia bungeni. Nchi kama Uhindi, Kenya au Tanzania zimetengeneza siwa inayolingana na utamatuni wao. Siwa hutazamiwa kama  kielelezo halisi cha Mamlaka ya Spika anapokuwa anatekeleza shughuli za Bunge.

Nchi kadhaa zimepokea kawaida ya kuwa spika akipenda kuchaguliwa upya hapingwi na mgombea mwingine katika jimbo lake la uchaguzi.

Katika nchi nyingi zneye cheo hiki wabunge wakihotubia bunge huelekeza matamko yote kwa spika si kwa wabunge wenzao.

Cheo
Bunge
Siasa
Paul Hermann Müller

Paul Hermann Müller (12 Januari 1899 – 12 Oktoba 1965) alikuwa mwanakemia kutoka nchi ya Uswisi. Hasa alichunguza dawa za kuua wadudu. Mwaka wa 1948 alikuwa mshindi wa Tuzo ya Nobel ya Tiba.

Waliozaliwa 1899
Waliofariki 1965
Wanasayansi wa Uswisi
Tuzo ya Nobel ya Tiba
Aliud

Aliud ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 25.

Miji ya Hispania
Soria
Tejado

Tejado ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 176.

Miji ya Hispania
Soria
Pennsylvania

Pennsylvania ni jimbo la kujitawala la Muungano wa Madola ya Amerika au Marekani. Iko kaskazini-mashariki ya nchi ikipakana na majimbo ya Ohio, West Virginia, Maryland, Delaware, New Jersey na jimbo la New York. Kona ya kaskazini-magharibi yagusa Ziwa Erie na Kanada iko ng'ambo ya ziwa hili.

Mji mkuu ni Harrisburg lakini mji mkubwa ni Philadelphia. Kwa miji mingine, angalia Orodha ya miji ya Pennsylvania.

Jina la jimbo latokana na jina la William Penn aliyepewa ardhi ya kuanzisha makazi kwa ajili ya kundi la kidini la Maquaker. Jina la jimbo latafsiriwa kama "misitu ya Penn". Pennsylvania ilikuwa moja ya makoloni 13 asilia ya Uingereza yaliyoasi dhidi ya nchi mama baada ya mwaka 1776 na kuanzisha Muungano wa Madola ya Amerika .

Pennsylvania ina wakazi 12,281,054 kwenye eneo la 119,283 km². Zaidi ya nusu huishi katika maeneo ya miji mikubwa Pittsburgh na Philadelphia. Kaskazini ya jimbo ina watu wachache.

Sehemu kubwa ya eneo la jimbo ni milima ya Appalachi. Mito mikubwa ni Monongahela, Allegheny na Ohio.

Miji Mikubwa 
 Philadelphia 1,447,395 (2008)
 Pittsburgh 316,718 (2006)
 Allentown 106,632
 Erie 103,817 (2008)
 Reading 	81,207
 Scranton 72,485

 
Majimbo ya Marekani
New York (jimbo)

New York ni jimbo la kujitawala la Maungano ya Madola ya Amerika au Marekani. Iko kwenye pwani la kaskazini-mashariki ya nchi ikipakana na majimbo ya Pennsylvania, Vermont, Massachusetts, Connecticut na New Jersey halafu nchi jirani ya Kanada.

Mji mkuu ni Albany lakini mji mkubwa ni New York.

Jimbo lina wakazi 19,254,630 kwenye eneo la 141,205 km².

Mto mkubwa ni Mto Hudson.

Ilikuwa moja ya koloni 13 asilia za Uingereza zilizoasi dhidi ya nchi mama tangu mwaka 1776 na kuanzisha Maungano ya Madola ya Amerika.

Marejeo 
New York census data kutoka Factfinder.census.gov 

 
Majimbo ya Marekani
Marguerite Yourcenar

Marguerite Cleenewerck de Crayencour, jina la kisanii: Marguerite Yourcenar (Brussels, Ubelgiji, 8 Juni 1903-Mount Desert Island, Marekani, 17 Desemba 1987) alikuwa mwandishi na mshairi kutoka nchi ya Ubelgiji-Ufaransa.

Vitabu 
 Le Jardin des chimères (1921)
 Alexis ou le Traité du vain combat (1929)
 La Nouvelle Eurydice (1931)
 Le Denier du rêve (1934)
 La Mort conduit l'Attelage (1934)
 Feux (1936)
 Nouvelles orientales (1938)
 Les Songes et les Sorts (1938)
 Le Coup de grâce (1939)
 Mémoires d'Hadrien (1951)
 Électre ou la Chute des masques (1954)
 Chenonceaux (1960)
 Qui n'a pas son Minotaure? (1963)
 L'Œuvre au noir (1968)
 Souvenirs pieux (1974)
 Archives du Nord (1977)
 Mishima ou la vision du vide (1981)
 Comme l'eau qui coule (1982) 
 Le temps, ce grand sculpteur (1983)
 Les charités d'Alcippe, poème (1984)
 Quoi ? L'éternité (1988)
 D'Hadrien à Zénon : correspondance, 1951-1956, 2004

Waliozaliwa 1903
Waliofariki 1987
Waandishi wa Ufaransa
Waandishi wa Ubelgiji
Rocha Chimera

Rocha Chimera ni mwandishi wa Kenya.

Bei
Noma , 2000 - Ufundishaji wa Fasihi: Nadharia na Mbinu.

Vitabu
Kiswahili: Past, Present and Future Horizons (ISBN 9966846352)
Ufundishaji wa Fasihi: Nadharia na Mbinu (ISBN 9966221573) (Kimani Njogu)
Mnara wawaka moto!: uhalifu (ISBN 9966846395)

Waandishi wa Kenya
Miami

Miami ni mji wa Marekani katika jimbo la Florida mwenye wakazi 480,00 na pamoja na rundiko la jiji ni takriban milioni 2.2 katika eneo lake. Mji upo m 2 kutoka juu ya usawa wa bahari.

Mji ulianzishwa mwaka 1896 ukiwa na wakazi 300 pekee. Ukakua sana baada ya vita kuu ya kwanza ya dunia. Baada ya mapinduzi ya Fidel Castro katika Kuba ulipokea wakimbizi wengi kutoka kisiwa kile na kuwa kitovu cha utamaduni wenye lugha ya Kihispania katika Marekani.

Sehemu muhimu ya uchumi ni utalii.

Viungo vya Nje 
 City of Miami official site 

Miji ya Florida
Tia Carrere

Tia Carrere (Jina la kuzaliwa Althea Rae Duhinio Janairo alizaliwa 2 Januari 1967) ni mwigizaji filamu wa Kihawaii, mwanamitindo na pia mwimbaji, anafahamika sana kwa jina la Cassandra kutoka katika filamu alioshirikishwa iitwayo Wayne's World na katika mfululizo wa kipindi cha TV kiitwacho Relic Hunter.

Wasifu

Maisha ya awali 
Tia alizaliwa mjini Honolulu, Hawaii na wazazi wa  Filipino, Carrere toka mtoto alikuwa na ndoto za kuwa mwimbaji, japokuwa alianguka katika mzunguko wa mwanzo wakati wa kumtafuta nyota bora wa uimbaji kwa mwaka wa 1985, hapo alikuwa na umri wa miaka 17.

Mwaka uliofuatia alibahatika kuwa mmoja wa washiriki wa kampunini ya kutengeneza filamu na kudhamini maarufu kama Broadway, filamu ilikwenda kwa jina la Zombie Nightmare iliyofanyika mwaka 1986

Maisha binafsi 
Mnamo mwezi wa Februari ya mwaka  wa 2000 Carrere alitalakiana na mumewe wa kwanza aitwae Elie Samaha; na kuolewa tena na mwandishi wa picha bwana Simon Wakelin mnamo tarehe 31 Desemba ya mwaka 2002. Kwa pamoja wana mtoto mmoja wa kike aitwae Bianca, aliezaliwa tarehe 25 Septemba ya mwaka  2005. Kwa sasa Carrere anaishi mjini  Toronto, Kanada.

Filamu alizoigiza 
 Zombie Nightmare (1986)
 Noble House (1988)
 Aloha Summer (1988)
 Fine Gold (1989)
 The Road Raiders (1989)
 Fatal Mission (1990)
 Instant Karma (1990)
 Harley Davidson and the Marlboro Man (1991)
 Showdown in Little Tokyo (1991)
 Little Sister (1992)
 Intimate Stranger (1992)
 Wayne's World (1992)
 Rising Sun (1993)
 Quick (1993)
 Wayne's World 2 (1993)
 Hostile Intentions (1994)
 Treacherous (1994)
 True Lies (1994)
 My Teacher's Wife (1995)
 The Immortals (1995)
 The Daedalus Encounter (1995) (voice)
 Jury Duty (1995)
 Hollow Point (1996)
 High School High (1996)
 Top of the World (1997)
 Kull the Conqueror (1997)
 20 Dates (1998)
 Dogboys (1998)
 Scar City (1998)
 Merlin: The Return (1999)
 Meet Prince Charming (1999)
 Five Aces (1999)
 The Night of the Headless Horseman (1999) (voice)
 Lilo & Stitch (2002) (voice)
 Stitch! The Movie (2003) (voice)
 Torn Apart (2004)
 Back in the Day (2005)
 Aloha, Scooby-Doo! (2005) (voice)
 Lilo & Stitch 2: Stitch Has A Glitch (2005) (voice)
 Supernova—The Day the World Catches Fire (2005)
 Leroy & Stitch (2006) (voice)
 Saints Row (2006) (game voice)
 Dark Honeymoon (2007)

Mwonekano wa katika Televisheni 
 Cover Up
 Airwolf
 General Hospital
 The A-Team
 Tour of Duty
 MacGyver
 Anything But Love
 Friday the 13th: The Series
 Quantum Leap
 Married... with Children
 Tales from the Crypt
 Happily Ever After: Fairy Tales for Every Child (voice)
 Murder One
 Veronica's Closet
 Hercules: The Animated Series (voice)
 Relic Hunter
 Duck Dodgers (voice)
 Lilo & Stitch: The Series (voice)
 Megas XLR (voice)
 Johnny Bravo (voice)
 American Dragon: Jake Long (voice)
 Dancing with the Stars - season 2
 The O.C.
 Curb Your Enthusiasm
 Nip/Tuck
 Back To You

Viungo vya nje
 Tovuti rasmi ya Tia Carrere
 

Watu wa Hawaii
Waigizaji Filamu wa Ufilipino
Waigizaji filamu wa Marekani
Waliozaliwa 1967
Watu walio hai
Arts and Feminism 2023
Diether Ocampo

Diether Ocampo Pascual, maarufu kama Diether Ocampo (alizaliwa 19 Julai 1976), ni mwigizaji wa filamu na mwimbaji kutoka nchi ya Ufilipino.

Ocampo ni mshirika wa ABS CBN's maarufu kama Star Magic. Pia ni mmoja kati ya wamiliki wa jarida la wanaume linalojulikana kama Uno.

Ocampo anashikilia rekodi ya kuwa msanii pekee aliyesimama kama nyota katika tamthilia nyingi(10) kuliko msanii yeyote nchini katika historia ya sanaa. Katika mwaka 2007 pekee, amesimama kama nyota katika tamthilia za “Palimos ng Pag-ibig”, “Rounin”, “Princess Sarah” na “Margarita”.

Filamu

Tamthilia

Muziki 
Mbele ya kipaza sauti, Diether Ocampo anajulikana kama “Kapteni Mongrel” na bendi yake inayojulikana kama “Blow”. Katika bendi yake yeye ni muimbaji kiongozi, akishirikiana vema na, Kessenth "Col. Cabron " Cheng (mpiga Gitaa la solo), Emil Buencamino (Mpiga ngoma), Jasper “Pepe” Ong (Muimbaji msaidizi), na Empi K. Martinez "Obi Wakantoti" (mpiga gitaa la besi). Mpaka sasa bendi ina albamu mbili, Nice & Hard (2003) na Rock Manila (2005).

Tuzo na Kuchaguliwa

Viungo vya Nje 
 

Waigizaji Filamu wa Ufilipino
Tamthilia
Waliozaliwa 1976
Watu walio hai
Guantanamo Bay

Guantanamo Bay au Hori ya Guantanamo (kwa Kihispania Bahía de Guantánamo) ni hori ya Bahari ya Karibi inayoingia kusini mwa kisiwa cha Kuba yenye upana wa km 20 na urefu wa km 8.

Kituo cha Kijeshi cha Marekani

Historia ya kituo
Ni pia jina la kituo cha kijeshi cha Marekani chenye eneo la km² 117,6 kilichopo kwenye kisiwa cha Kuba. Eneo hili lilikodishwa na Kuba kwa Marekani mwaka 1903 kwa muda wa miaka 99. Wakati ule Kuba ilitwaliwa na wanajeshi Wamarekani baada ya Vita ya Marekani dhidi Hispania ya 1898. Marekani ilidai kibali cha Kuba kwa utawala kwake juu ya Guantanamo Bay kama sharti kabla ya kuondoa jeshi lake.

Kwa sababu hiyo serikali ya Kuba ya mapinduzi ya 1958 haikutambua tena mapatano haya kwa sababu inadai Kuba ililazimishwa kijeshi kukubali.

Matumizi ya kituo
Marekani imejenga bandari ya kijeshi pamoja na uwanja wa ndege na huwa na kikosi cha askari 9,500. Kuna ukuta na fensi ya kutenganisha kituo na maeneo chini ya serikali ya Kuba.

Kambi ya wafungwa maalumu tangu 2001
Tangu mwaka 2001 kambi la wafungwa limejengwa kituoni lenye mnamno wafungwa 1,000 hasa kutoka Afghanistan waliokamatwa baada ya mashambulio ya kigaidi ya 11 Septemba 2001 katika Marekani na vita katika Afghanistan iliyofuata. Marekani ilipeleka hapa watu waliokamatwa Afghanistan na penginepo duniani wanaoshtakiwa kuwa magaidi wa Al-Qaida au Taliban lakini ambao hawakuwa bado na kesi mbele ya mahakama.

Utaratibu huu ni nje ya sheria za Marekani na haulingani na sheria za kimataifa kuhusu kuwatendea wafungwa wa vitani. 

Nchi nyingi dunani zimepinga kuwepo kwa makambi haya na kudai wafungwa watendewe ama kama wafungwa wa vita au kupelekwa mahakamani kama magaidi.

Mwaka 2007 ni bado zaidi ya wafungwa 500 kambini.

Viungo vya nje 
  Officiële site U.S. Naval Base Guantánamo Bay 

Kuba
Marekani
New Orleans

New Orleans ni mji wa Marekani katika jimbo la Louisiana. Ni mji mkubwa wa Louisiana ukiwa karibu na mdomo wa mto Mississippi unapoishia katika Ghuba ya Meksiko. Mji uko kati ya mto na ziwa kubwa la Lake Pontchartrain.

Hadi Julai 2005 ilikuwa na wakazi 454,863 ikaathiriwa vibaya na tufani "Katrina" iliyoharibu sehemu kubwa na idadi ya wakazi imepungua hadi kufikia 223,388 katika mwaka 2007.

Historia 
Mji ulianzishwa 1718 na Wafaransa kama bandari muhimu wa koloni yao ya Louisiana. Jina la "New Orleans" (tamka nyu orlins) ni tafsiri ya Kiingereza ya jina asilia la Kifaransa "La Nouvelle-Orléans" (tamka la-nuvel-orlean) au "Orleans mpya" kwa heshima ya mji Orleans katika Ufaransa.

1803 eneo lote la Louisiana pamoja na mji likauzwa na mtawala Mfaransa Napoleon hivyo kuja chini ya utawala wa Marekani. Wakati ule mji ulikuwa na wakazi 10,000. Chini ya utawala wa Marekani ukakua haraka ukawa mji mkubwa katika kusini ya Marekani. 

New Orleans ilikuwa kitovu cha biashara ya watumwa walioingizwa Marekani. Wakazi walikuwa mchanganyiko wa Wafaransa, Wahispania, Wamarelkani wenye lugha ya Kiingereza na pia watu huru wenye asili ya Kiafrika pamoja na watumwa. 

Katika karne iliyofuata ardhi ya New Orleans ilishuka chini polepole hivyo mji uliona mafuriko makubwa kutokana na tufani ya mwaka 2005.

Uchumi 
Bandari ya New Orleans hupokea mizigo mingi inayoendelea baadaye kupitia njia ya maji ya mto Missisippi. Vilevile mazao kutoka mashamba makubwa ya Magharibi ya Kati ya Marekani husafirishwa kupitia bandari ya New Orleans kote duniani.

Kuna viwanda vingi vya kusafishia mafuta ya petroli yanayopatikana katika Ghuba ya Meksiko. New Orleans ilikuwa pia mji wa utalii watu wakavutwa na majengo ya kihistoria ya zamani za Ufaransa. Haieleweki kama utalii unaweza kuendelea baada ya uharibifu wa tufanio Katarina.

Utamaduni 
New Orleans ni mahali ambako tamaduni mbalimbali zimekutana na kuchanganyika: Wafaransa, watu wa Karibi, watumwa wenye asili ya Afrika, Wahispania kutoka Meksiko na Waingereza.

Mji ni mahali pa muziki hutazamiwa kama mama wa muziki ya Jazz na pia staili ya "Rhythm and Blues" iliyokuwa msingi wa "Rock ’n’ Roll". Louis Amstrong aliyekuwa mpiga tarumpeta wa Jazz mashuhuri duniani alikuwa mkazi wa mji.

Kila mwaka wakati wa wikendi mbili mwisho wa Aprili na mwanzo wa Mei kuna sherehe ya Jazz. Mwezi wa Agosti kuna sherehe nyingine ya Jazz kwa heshima ya Louis Amstrong. Watu wengi hutembelea New Orleans hasa kwa sherehe ya Mardi Gras ambayo ni aina ya karnivali kabla ya kipindi cha kwaresima.

Viung vya nje
 Tovuti 

Miji ya Marekani
Louisiana
Mto Mississippi
Ghuba ya Meksiko
Volta (ziwa)

Ziwa la Volta ni bwawa kubwa kwenye mto Volta nchini Ghana iliyopatikana tangu kufungwa kwa mwendo wa mto Volta kwa lambo la Akosombo kuanzia mwaka 1965.

Ziwa Volta ni ziwa kubwa kabisa duniani lililoundwa na watu. Urefu wake ni zaidi ya kilomita 500. Bwawa lapokea maji ya mito miwili Volta Nyeusi na Volta Nyeupe. Hutoka katika lambo kama mto Volta na kuishia katika Atlantiki.

Lambo la Akasombo likafungwa mwaka 1965. Wakati ule watu 78.000 walihamaishwa kutoka makazi yao. Lambo latengeneza umeme kwa ajili ya mahitaji ya Ghana.

Viungo vya Nje 
 Voltameer op ghanaweb.com

Ghana
Maziwa ya Afrika
John Agyekum Kufuor

John Kofi Agyekum Kufuor ( 8 Desemba 1938 mjini Kumasi, Ghana) ni mwanasiasa. Alikuwa rais wa 11 wa Ghana tangu 7 Januari 2001 hadi 7 Januari 2009. 

Uchaguzi wake ulikuwa badiliko la kwanza la mkuu wa nchi kufuatana na katiba bila kuingilia kwa jeshi. Alipata asilimia 48,4 za kura katika awamu ya kwanza wa uchaguzi akachaguliwa na 52,45% katika awamu ya pili akimfuata raisi mtangulizi wake Jerry Rawlings. 

Kufuor amezaliwa katika kabila la Waashanti na familia ya Wakristo wakatoliki. Baada ya shule alisoma chuo cha Premeph College mjini Kumasi akaendelea kusoma sheria na siasa kwenye chuo kikuu cha Oxford (Uingereza) hadi digrii ya kwanza. 1961 akawa mwanasheria katika Uingereza.

Tangu kurudi Ghana alijiunga na utumishi wa serikali akawa kaimu waziri wa mambo ya nje na mwakilishi wa Ghana kwenye Umoja wa Mataifa na Umoja wa Muungano wa Afrika kati ya 1969 na 1971.

1969 alikuwa kati ya waanzilishaji wa chama cha maendeleo (Progress Party -PP) na 1979 akashiriki katika kuundwa kwa chama cha Popular Front Party (PFP). Hadi mapinduzi ya kijeshi ya 1972 na mapinduzi ya Rawlings ya 1981 alikuwa mbunge na kila safari alikamatwa na kutupwa jela kwa muda.

1996 aligombea urais mara ya kwanza akashindwa na Rawlings. 1998 akatangazwa tena kama mgombea wa chama cha New Patriotic Party akateuliwa pia kuwa kiongozi wa chama. Mwaka 2000 alimshinda makamu wa Rawlings katika kura ya uraisi.

Alimwoa Theresa Mensah na kuzaa watoto 5 naye. Familia yote hushiriki katika kansia katoliki.

Marais wa Ghana
Dk. Omar Ali Juma

Dk. Omar Ali Juma (26 Juni 1941 – 4 Julai 2001) alikuwa Makamu wa Rais wa serikali ya awamu ya tatu nchini Tanzania, iliyokuwa inaongozwa na Rais Benjamin William Mkapa.

Wasifu
Dk. Omar alizaliwa tarehe 26 Juni 1941 katika kijiji cha Wawi, Wilaya ya Chake Chake, Mkoa wa Pemba Kusini.

Elimu yake ya msingi aliipata tangu mwaka 1949 mpaka mwaka 1957 katika Shule ya Msingi ya wavulana ya Chake, ambayo kwa sasa inajulikana kama Shule ya Msingi Michakaini.

Elimu ya sekondari aliipata tangu mwaka 1957 hadi 1960 katika Shule ya Sekondari ya Euan Smith Madressa, ambayo nayo hivi sasa imebadilishwa jina na kuitwa Shule ya Sekondari ya Haile Selassie.

Kuhusu elimu ya juu aliipatia kwenye vyuo mbalimbali vilivyomo nchini Tanzania na nje. Alianza kusoma katika Chuo Kikuu cha Moscow State, ambako alimaliza mwaka 1967 na pia mwaka 1969 alimaliza katika Chuo Kikuu cha Cairo, Misri.

Pia alisoma Chuo Kikuu cha Edimburgh ambapo napo alimaliza masomo yake mwaka 1977, akapata nafasi tena ya kwenda kusoma Chuo Kikuu cha Florida, Marekani na alimaliza mwaka 1980.

Dk. Omar aliendelea na masomo yake na mwaka 1982 alikuwa mmoja wa wahitimu katika Chuo Kikuu cha Reading, Uingereza na pia kiongozi huyo alipata fursa ya kwenda kusoma katika Chuo cha Kivukoni Ideological mwaka 1982.

Shughuli za kiserikali
Dk. Omar Ali Juma alikuwa mfanyakazi wa Serikali ya Mapinduzi ya Zanzibar tangu mwaka 1967 hadi mwaka 1984 ambapo alihamishiwa katika serikali ya Jamhuri ya Muungano wa Tanzania mwaka 1995 hadi alipofariki dunia.

Alipokuwa mfanyakazi wa Serikali ya Mapinduzi ya Zanzibar (SMZ) alishika nyadhifa nyingi kubwa.

Mwaka 1967 - 1969 alikuwa Ofisa Wanyama Msaidizi, mwaka 1969 - 1970 alikuwa Ofisa Wanyama na mwaka 1970 hadi 1971 alikuwa Ofisa Wanyama Mwandamizi.

Mwaka 1971 -1972 alikuwa Ofisa Mifugo, halafu alikuwa Ofisa Mkuu wa Mifugo katika miaka ya 1972-1978.

Miaka 1978-1984, alifanikiwa kushika wadhifa wa Mkurugenzi wa Maendeleo ya Mifugo, mwaka 1984-1987 alikuwa Katibu Mkuu Wizara ya Kilimo na Maendeleo ya Mifugo, Zanzibar, na Januari 1988 - 1995, alikuwa Waziri Kiongozi wa Serikali ya Mapinduzi Zanzibar.

Viungo vya Nje
 Rambi rambi za Dk. Omar Ali Juma

Waliozaliwa 1941
Waliofariki 2001
Wanasiasa wa Tanzania
Watu wa Zanzibar
Peyton Rous

Francis Peyton Rous (5 Oktoba 1879 – 16 Februari 1970) alikuwa daktari kutoka nchi ya Marekani. Hasa alichunguza virusi vinavyosababisha kensa. Mwaka wa 1966, pamoja na Charles Huggins alikuwa mshindi wa Tuzo ya Nobel ya Tiba.

Waliozaliwa 1879
Waliofariki 1970
Wanasayansi wa Marekani
Tuzo ya Nobel ya Tiba
Charles Huggins

Charles Brenton Huggins (22 Septemba 1901 – 12 Januari 1997) alikuwa daktari kutoka nchi ya Marekani. Baadhi ya uchunguzi mwingine alichunguza uhusiano kati ya homoni na kensa. Mwaka wa 1966, pamoja na Peyton Rous alikuwa mshindi wa Tuzo ya Nobel ya Tiba.

Waliozaliwa 1901
Waliofariki 1997
Wanasayansi wa Marekani
Tuzo ya Nobel ya Tiba
Msikiti

Msikiti ni mahali pa ibada kwa waumini wa dini ya Uislamu, ambapo lengo kuu ni kutekeleza wajibu wa sala chini ya imamu. Hata hivyo ukumbi unaweza kutumika pia kwa kuelimishana na kujadiliana, kama ilivyokuwa kwa masinagogi ya Wayahudi.

Waislamu wengi mara nyingi huita msikiti kwa kutumia jina la Kiarabu, ambalo ni masjid -  مسجد — inatamkwa [ˈmæsʤɪd] (wingi wake ni: masajid kwa Kiarabu: مساجد — inatamkwa /mæˈsæːʤɪd/). 

Kutoka Uarabuni misikiti imeenea duniani kote, ikiunganishwa mara nyingine na minara.

Baadhi yake inatumia sanaa ya hali ya juu.

Viungo vya Nje 

 Local Mosques
 Ottoman: Art and the Culture - provides information on Ottoman mosques and architecture
 World Mosques
 The Mosque Review (Masjid) - provides an overview of the features and floor plans of mosques
 The Martyred Mosques  On the Seven Mosques of Medina
 A review of Mosque Architecture
 Islam in Keighley 
 Darul Ishaat - keighley based Online Islamic store 
 mosque: Photos, Videos on Technorati 
 Local Mosques at Islamicity 
 Mosques From Around the World 
 Mosques From Around the World at Islamicity
 High-res photo gallery of world wide mosques 
 Mosques - Great Buildings Online
 LexicOrient- Mosques 
 Mosques in Egypt
 Mosques in Singapore 
 American Mosques 
 Mosques at sacred destinations 
 A directory of UK mosques, with mosque address 
 The mosque in Islamic religion
 Architectural features of mosques 
 Islamic Architecture
 Mosque Online - Assisting Mosques get Online Free 

 
Usanifu majengo
Breinigerberg

Breinigerberg ni kitongoji chenye wakazi 971 ambacho ni sehemu ya mji wa Stolberg (karibu na Eschweiler) uliopo baina ya Köln na Aachen karibu na Uholanzi na Ubelgiji.

Viungo vya Nje 
 Breinig
 Breinigerberg 

Miji ya Rhine Kaskazini-Westfalia
Angela Bassett

Angela Evelyn Bassett (alizaliwa mnamo 16 Agosti 1958) ni mshindi wa Tuzo ya Emmy na Academy, vilevile Tuzo ya Golden Globe akiwa kama mwigizaji bora filamu wa kike kutoka nchini Marekani.

Filamu alizoigiza
 F/X (1986)
 Challenger (TV) (1990)
 Kindergarten Cop (1990)
 Hood (1991)
 Critters 4 (1991)
 City of Hope (1991)
 Passion Fish (1992)
 Innocent Blood (1992)
 The Jacksons: An American Dream (1992)
 Malcolm X (1992)
 What's Love Got to Do with It? (1993)
 Vampire in Brooklyn (1995)
 Panther (1995)
 Strange Days (1995)
 Waiting to Exhale (1995)
 Contact (1997)
 Off the Menu: The Last Days of Chasen's (1997) (documentary)
 How Stella Got Her Groove Back (1998)
 Music of the Heart (1999)
 Supernova (2000)
 Whispers: An Elephant's Tale (2000) (voice)
 Boesman and Lena (2000)
 The Score (2001)
 Sunshine State (2002)
 The Rosa Parks Story (2002)
 Unchained Memories: Readings from the Slave Narratives (2003)
 Masked and Anonymous (2003)
 The Lazarus Child (2004)
 Mr. 3000 (2004)
 Mr. & Mrs. Smith (2005) (voice only)
 Akeelah and the Bee (2006)
 Meet the Robinsons (2007) (voice)
 Toussaint (2007)
 Gospel Hill (2007)
 Of Boys and Men (2007)
 Meet the Browns (2008)
 Nothing But the Truth (2008)
 Notorious (2009)
 Jumping the Broom (2011)
 Green Lantern (2011)
 This Means War (2012)
 I Ain't Scared of You (2012)
 Betty Coretta
 Olympus Has Fallen
 Black Nativity (2013)
 White Bird in a Blizzard (2014)
 Whitney (2015)
 Curious George 3: Back to the Jungle (2015)
 Survivor (2015)
 London Has Fallen (2016)

Viungo vya Nje
 
 Bassett at Wireimage.com 
 Bassett at TvGuide.com
 Angela Bassett Interview  with husband Courtney B. Vance on Sidewalks Entertainment

Waigizaji filamu wa Marekani
Waliozaliwa 1958
Watu walio hai
George Wald

George Wald (18 Novemba 1906 – 12 Aprili 1997) alikuwa mwanakemia kutoka nchi ya Marekani. Hasa alichunguza mabadiliko ya kikemia ndani ya jicho. Mwaka wa 1967, pamoja na Ragnar Granit na Haldan Hartline alikuwa mshindi wa Tuzo ya Nobel ya Tiba.

Waliozaliwa 1906
Waliofariki 1997
Wanasayansi wa Marekani
Tuzo ya Nobel ya Tiba
Ragnar Granit

Ragnar Arthur Granit (30 Oktoba 1900 – 12 Machi 1991) alikuwa mwanafiziolojia kutoka nchi ya Uswidi. Amezaliwa nchini Ufini lakini. Hasa alichunguza mabadiliko ya umeme ndani ya jicho. Mwaka wa 1967, pamoja na George Wald na Haldan Hartline alikuwa mshindi wa Tuzo ya Nobel ya Tiba.

Waliozaliwa 1900
Waliofariki 1991
Wanasayansi wa Uswidi
Wanasayansi wa Ufini
Tuzo ya Nobel ya Tiba
Haldan Hartline

Haldan Keffer Hartline (22 Desemba 1903 – 17 Machi 1983) alikuwa mwanafiziolojia kutoka nchi ya Marekani. Hasa alichunguza neva za macho. Mwaka wa 1967, pamoja na Ragnar Granit na George Wald alikuwa mshindi wa Tuzo ya Nobel ya Tiba.

Waliozaliwa 1903
Waliofariki 1983
Wanasayansi wa Marekani
Tuzo ya Nobel ya Tiba
Robert Holley

Robert William Holley (28 Januari 1922 – 11 Februari 1993) alikuwa mwanakemia kutoka nchi ya Marekani. Hasa alichunguza usanisi wa protini ndani ya mwili wa binadamu. Mwaka wa 1968, pamoja na Har Khorana na Marshall Nirenberg alikuwa mshindi wa Tuzo ya Nobel ya Tiba.

Waliozaliwa 1922
Waliofariki 1993
Wanasayansi wa Marekani
Tuzo ya Nobel ya Tiba
Har Khorana

Har Gobind Khorana (9 Januari, 1922 - 9 Novemba, 2011) alikuwa mwanakemia kutoka nchi ya Uhindi. Baadaye alihamia Marekani. Pia alifanya kazi nchini mbalimbali kama Uingereza, Uswisi na Kanada. Hasa alichunguza usanisi wa protini ndani ya mwili wa binadamu. Mwaka wa 1968, pamoja na Robert Holley na Marshall Nirenberg alikuwa mshindi wa Tuzo ya Nobel ya Tiba.

Waliozaliwa 1922
Waliofariki 2011
Wanasayansi wa Uhindi
Wanasayansi wa Marekani
Tuzo ya Nobel ya Tiba
Marshall Nirenberg

Marshall Warren Nirenberg (amezaliwa 10 Aprili 1927) ni mwanakemia kutoka nchi ya Marekani. Hasa alichunguza mfumo wa kanuni za jenetiki. Mwaka wa 1968, pamoja na Robert Holley na Har Khorana alikuwa mshindi wa Tuzo ya Nobel ya Tiba.

Waliozaliwa 1927
Wanasayansi wa Marekani
Tuzo ya Nobel ya Tiba
Max Delbruck

Max Delbrück (4 Septemba 1906 – 9 Machi 1981) alikuwa mwanabiolojia kutoka nchi ya Ujerumani. Wakati wa utawala wa Hitler alihamia Marekani. Hasa alichunguza virusi vinavyoharibu vijidudu. Mwaka wa 1969, pamoja na Alfred Hershey na Salvador Luria alikuwa mshindi wa Tuzo ya Nobel ya Tiba.

Waliozaliwa 1906
Waliofariki 1981
Wanasayansi wa Ujerumani
Wanasayansi wa Marekani
Tuzo ya Nobel ya Tiba
Alfred Hershey

Alfred Day Hershey (4 Desemba 1908 – 22 Mei 1997) alikuwa mwanabiolojia kutoka nchi ya Marekani. Hasa alichunguza virusi vinavyoharibu vijidudu. Mwaka wa 1969, pamoja na Max Delbruck na Salvador Luria alikuwa mshindi wa Tuzo ya Nobel ya Tiba.

Waliozaliwa 1908
Waliofariki 1997
Wanasayansi wa Marekani
Tuzo ya Nobel ya Tiba
Salvador Luria

Salvador Edward Luria (13 Agosti 1912 – 6 Februari 1991) alikuwa mwanabiolojia kutoka nchi ya Italia. Wakati wa utawala wa Mussolini alihamia Marekani. Hasa alichunguza virusi vinavyoharibu vijidudu. Mwaka wa 1969, pamoja na Max Delbruck na Alfred Hershey alikuwa mshindi wa Tuzo ya Nobel ya Tiba.

Waliozaliwa 1912
Waliofariki 1991
Wanasayansi wa Italia
Wanasayansi wa Marekani
Tuzo ya Nobel ya Tiba
Bernard Katz

Bernard Katz (26 Machi 1911 – 20 Aprili 2003) alikuwa mwanafiziolojia kutoka nchi ya Ujerumani. Wakati wa utawala wa Hitler alihamia Uingereza. Hasa alichunguza neva. Alipewa cheo cha "Sir" mwaka wa 1969. Mwaka wa 1970, pamoja na Ulf von Euler na Julius Axelrod alikuwa mshindi wa Tuzo ya Nobel ya Tiba.

Waliozaliwa 1911
Waliofariki 2003
Wanasayansi wa Ujerumani
Wanasayansi wa Uingereza
Watu waliopewa cheo cha "Sir"
Tuzo ya Nobel ya Tiba
Julius Axelrod

Julius Axelrod (30 Mei 1912 – 29 Desemba 2004) alikuwa mwanakemia kutoka nchi ya Marekani. Hasa alichunguza neva. Mwaka wa 1970, pamoja na Bernard Katz na Ulf von Euler alikuwa mshindi wa Tuzo ya Nobel ya Tiba.

Waliozaliwa 1912
Waliofariki 2004
Wanasayansi wa Marekani
Tuzo ya Nobel ya Tiba
Ulf von Euler

Ulf Svante von Euler-Chelpin (7 Februari 1905 – 9 Machi 1983) alikuwa mwanafiziolojia kutoka nchi ya Uswidi. Alikuwa mwana wa Hans von Euler-Chelpin. Hasa alichunguza neva. Mwaka wa 1970, pamoja na Bernard Katz na Julius Axelrod alikuwa mshindi wa Tuzo ya Nobel ya Tiba.

Waliozaliwa 1905
Waliofariki 1983
Wanasayansi wa Uswidi
Tuzo ya Nobel ya Tiba
Molibdeni

Molibdeni (kutoka kigiriki molybdos metali ya risasi) ni elementi na metali ya mpito yenye namba atomia 42 katika mfumo radidia. Uzani atomia ni 95.94. Rangi ya metali tupu ni nyeupe-kifedha.
 
Ni metali imara na ngumu na kiwango cha kuyeyuka ni juu sana. Kwa sababu hiyo hutumiwa katika aloi za feleji inayotakiwa kuwa na nguvu sana.

Elementi
Metali
Metali za mpito
Polokwane

Polokwane (kwa Kiafrikaans: Pietersburg) ni manisipaa ya Afrika Kusini na mji mkuu wa Jimbo la Limpopo. Mji una wakazi nusu milioni.

Historia 
Mji ulianzishwa mwaka 1886 na makaburu wa Voortrekker ukapewa jina la Pietersburgh kwa heshima ya jenerali ya makaburu Petrus Jacobus "Piet" Joubert. Wakati wa Vita ya pili ya Waingereza dhidi ya Makaburu Pietersburgh ikawa mji mkuu wa jamhuri ya Transvaal ikavamiwa na Waingereza mwaka 1901.

Jiografia 
Polokwane iko katika nyanda za juu kwa kimo cha mita 1,312. Hali ya hewa ni ya wastani yenye sentigredi 27°C wakati wa joto na 20°C wakati wa baridi.

Uchumi 
Kuna migodi ya almasi na kiwanda cha kuchimbia mchanga safi sana unaofaa matumizi ya vioo. Pamoja na migodi kuna pia viwanda mbalimbali.

Michezo 
Polokwane iliona michezo ya mpira wakati wa kombe la dunia la 2010. Polokwane pia ni jina la timu ya mpira wa miguu, na ndiyo makao makuu ya timu hiyo ijulikanayo kama "Polokwane Football Club"

Viungo vya Nje 
 Tovuti rasmi 

Miji ya Afrika Kusini
Limpopo
Voortrekker

Voortrekker ni neno la Kiafrikaans linalomaanisha "watangulizi". Katika historia ya Afrika Kusini makaburu walianza kuondoka katika Koloni ya Rasi kuanzia mwaka 1835 kwa sababu walisikitika mno utawala wa Uingereza.

Chanzo cha kutoka kwa mavoortrekker
Hasa katika miaka ya 1840 na 1850 maelfu waliondoka katika koloni ya Kiingereza na kuingia katika maeneo ya kaskazini ya Afrika Kusini. Walisafiri hasa kwa kutumia magari yaliyovutwa na maksai pamoja na mifugo na familia yote wakiishi katika hema kwa miezi hata miaka hadi kufikia mahali walipoweza kujenga. Walianzisha jamhuri ndogo kama vile Transvaal, Dola Huru la Oranje na Natalia.

Vita na wazalendo
Upanuzi huu ulisababisha vita mbalimbali kati yao na makabila ya Waafrika kama Wandebele au Wazulu. Lakini maeneo makubwa ya Afrika Kusini yalikuwa karibu bila watu kutokana na vita za mfecane zilizoendeshwa na Shaka Zulu kabla ya upanuzi wa makaburu. Kwa jumla mavoortrekker waliweza kujitetea kwa sababu walikuwa na silaha bora kuliko Waafrika pia kwa sababu viongozi Waafrika walishindana kati yao na hawakusimama pamoja.

Viongozi
Kati ya viongozi wa mavoortrekker walikuwa Piet Retief, Gerrit Maritz, Andries Pretorius, Louis Trichardt, Hendrik Potgieter na wengine.

Majina yao yapatikana katika majina ya miji ya Afrika Kusini hata kama serikali imeanza kutumia majina mapya tangu mwisho wa siasa ya Apartheid. Mifano ya majina ya Kivoortrekker ni Pretorius (mji wa Pretoria), Potgieter (Potchefstroom), Louis Trichardt (mji wa Louis Trichardt ulioitwa kwa muda Makhado), Piet Retief (mji wa Piet Retief katika jimbo la Mpumalanga)

Mwisho na kumbukumbu
Kwenye mwisho wa karne ya 19 jamhuri zote zilizoanzishwa na mavoortrekker zilivamiwa na kutwaliwa na Uingereza uliopanusha utawala wake juu ya Afrika Kusini yote.

Kuna kumbukumbu kubwa kwa heshima ya Voortrekker mjini Pretoria iliyojengwa wakati wa siasa ya Apartheid na leo kazi yake ni kama makumbusho ya utamaduni wa Kiafrikaans.

Historia ya Afrika Kusini
Walter Rudolf Hess

Walter Rudolf Hess (17 Machi 1881 – 12 Agosti 1973) alikuwa mwanafiziolojia kutoka nchi ya Uswisi. Hasa alichunguza neva za ubongo. Mwaka wa 1949, pamoja na Antonio Egas Moniz alikuwa mshindi wa Tuzo ya Nobel ya Tiba.

Waliozaliwa 1881
Waliofariki 1973
Wanasayansi wa Uswisi
Tuzo ya Nobel ya Tiba
Antonio Egas Moniz

Antonio Caetano de Abreu Freire Egas Moniz (29 Novemba 1874 – 13 Desemba 1955) alikuwa daktari na mwanasiasa kutoka nchi ya Ureno. Hasa alichunguza neva za ubongo. Katika siasa alikuwa balozi ya Ureno kwa Hispania (miaka ya 1917 na 1918) na mwakilishi wa nchi yake kwenye mikutano ya kimataifa. Mwaka wa 1949, pamoja na Walter Hess alikuwa mshindi wa Tuzo ya Nobel ya Tiba.

Waliozaliwa 1874
Waliofariki 1955
Wanasayansi wa Ureno
Wanasiasa wa Ureno
Tuzo ya Nobel ya Tiba
Mfecane

Mfecane (Kizulu: kutawanyika au kumegeka; kwa Kisotho "Difaqane") ni kipindi katika historia ya Afrika ya Kusini kati ya 1815 na 1840.

Kipindi cha vita na uhamisho wa makabila
Kipindi hiki kilikuwa na mvurugo mkubwa kutokana na vita nyingi zilizosababisha uhamisho wa makabila yaliyolazimishwa kuondoka kwao au kutafuta mahali mapya yakiendelea kuhamahama hadi Tanzania, Malawi na Zambia.

Mafanikio ya Shaka Zulu
Harakati hii ilianzishwa na mafanikio ya ufalme wa Wazulu walioongozwa na Shaka Zulu. Shaka kama kiongozi wa kijeshi katika kundi dogo la Wanguni alibadilisha mtindo wa vita akaweza kushinda viongozi majirani na kuunganisha Wanguni katika himaya yake ya Kizulu. Mtindo huu mpya ulikuwa na mpangalio wa askari katika vikundi vyenye nidhamu kali vilivyoitwa impi na silaha mpya zilizolazimisha askari kukaribia maadui na kupigana nao ana kwa ana.

Uhamisho mfululizo
Mafanikio ya kijeshi ya Shaka yalisababisha makabila mengine kukimbia yakiingia katika maeneo ya majirani ya kusababisha uhamisho wao. Wangoni wa eneo la Songea katika Tanzania ni kundi mojawapo lililoendelea kukimbia hasira ya Wazulu hadi kufika mbali. 

Maeneo makubwa hasa katika tambarare za Afrika Kusini yalibaki bila watu kwa sababu vikundi vingi vilihamia mbali au kukimbilia maeneo ya milima penye usalama zaidi. 

Mitindo ya kivita ya Kizulu ilinakiliwa haraka na makabila mengine na kipindi cha mfecane kiliona pia kutokea kwa madola mapya yenye nguvu ya kijeshi kama vile Sotho, Swazi na Ndebele.

Kuwapa nafasi makaburu
Uharibifu uliosababishwa na mfecane uliorahisisha upanuzi wa makaburu aina ya voortrekker waliondoka katika koloni ya Rasi kuanzia 1835. Hata kama walikuwa wachache waliweza kuingia mbali katika maeneo yaliyowahi kukaliwa na makabila ya Kiafrika lakini kwa kipindi hiki kubaki bila watu.

Chanzo cha madola ya Kiafrika yenye uwezo wa kijeshi
Vilevile mashindano ya kijeshi yalijenga madola ya Waafrika yaliyokuwa na nguvu kujitetea dhidi ya upanuzi wa jamhuri za Makaburu na baadaye ukoloni wa Uingereza. Waingereza walilazimishwa kutambua madola kama Lesotho au Uswazi kwa sababu waliogopa gharama kubwa za kuwashinda.

Athari ya vita za mfecane nje ya Afrika Kusini
Vikundi vya Wazulu na vikundi vilivyoondolewa nao katika maeneo yao viliendelea kuhamahama wakaelekea kaskazini na kufika hadi sehemu za nchi za kisasa za Zambia, Malawi na Tanzania. Hapo ni pia asili ya Wangoni katika Mkoa wa Ruvuma (Songea) wa Tanzania. 

Walileta mtindo wa kupigania vita katika vikosi vya impi ulioigwa na majirani yao kama Wasangu na Wahehe.

Historia ya Afrika Kusini
Wazulu

Wazulu (kwa Kizulu: amaZulu) ni kabila kubwa la Afrika Kusini lenye watu milioni 9-10. Makazi yao ni hasa jimbo la KwaZulu-Natal lakini wako katika miji yote ya Afrika Kusini pamoja na vikundi vidogo zaidi katika Zimbabwe, Zambia na Msumbiji.

Lugha yao ya Kizulu wanayoita wenyewe "isiZulu" ni lugha ya Kibantu.

Katika historia ya Afrika Kusini ufalme wa Wazulu na upanuzi wao chini ya Shaka Zulu ni kipindi muhimu. Dola la Wazulu likatetea uhuru wake hadi 1879 liliposhindwa na Waingereza.

Wakati wa siasa ya apartheid Wazulu kama Waafrika wote walihesabiwa kama raia wa ngazi ya duni. 

Tangu mwisho wa apartheid hushiriki kamili katika ujenzi wa taifa.

Watu wa Afrika Kusini
Christiaan Barnard

Christiaan Neethling Barnard (8 Novemba 1922 – 2 Septemba 2001) alikuwa daktari mpasuaji nchini Afrika Kusini. Barnard ni maarufu kwa sababu alikuwa daktari wa kwanza aliyehamisha moyo wa mtu kwa mtu mwingine.

Christian alizaliwa katika familia maskini ya mhubiri makaburu. Akasoma tiba kwenye chuo kikuu cha Cape Town na baadaye huko Marekani kwenye chuo kikuu cha Minnesota alipoendelea kupata diploma ya upasuaji.

1958 alirudi Afrika Kusini akawa bingwa wa upasuaji wa moyo na profesa kwenye chuo kikuu.

Uhamisho wa moyo 
Tar. 3 Desemba 1967 katika hospitali ya Groote Schuur mjini Cape Town Christiaan Barnard alikuwa daktari kiongozi katika upasuaji uliofaulu mara ya kwanza kuhamisha moyo kutoka kwa mtu kwenda mtu mwingine. Jumla ya madaktari 31 walishirikiana kumpatia mgonjwa Louis Washkansky mwenye miaka 54 moyo wa kijana Denise Darvall aliyewahi kufa siku ileile hospitalini kutokana na ajali ya motokaa akiwa na umri wa miaka 25.

Upasuaji uliendelea kwa masaa matano. Washkansky aliishi siku 18 na moyo mpya akafa baadaye kutokana na uambukizo wa mapafu.

Mgonjwa wa pili aliyepokea moyo mpya na Barnard alikuwa Philip Blaiberg tar. 2 Januari 1968 akaendelea kuishi miezi 19.

Barnard alianzisha mbinu huu ulioendelezwa baadaye. Siku hizi takriban theluthi mbili ya watu waliopokea moyo mpya huishi zaidi ya miaka mitano.

Watu wa Afrika Kusini
Frances Ford Seymour

Frances Ford Seymour (4 Aprili 1908 – 14 Aprili 1950) alikuwa mjamaa wa New York, labda anafahamika zaidi kama mke wa pili wa mwigizaji wa filamu bwana Henry Fonda pia mama wa waigizaji filamu Jane Fonda na Peter Fonda. Frances alikuwa akisumbulia na ugonjwa wa ukichaa na kisha akijiua mwenyewe kwa kujikata na kiwembe kooni mnamo mwaka 1950 wakati bado anatumia dawa za matumizi ya muda mrefu. Alifariki akiwa na umri wa miaka 42.

Maisha ya awali
Frances alizaliwa mjini Brockville, Ontario, Kanada, alikuwa binti wa Eugene Ford Seymour na Sophie Mildred Bower. Mnamo tarehe 10 Januari ya mwaka wa 1931 aliolewa na George Tuttle Brokaw, tajiri mkubwa pia ni mtu mashuhuri kweli kweli katika jiji la New York, tajiri huyu mwanzoni alimuoa Clare Booth Luce, kwa bahati mbaya wakatalikiana.

Frances na tajiri huyo walizaa mtoto mmoja aitwae Frances Brokaw.

George Tuttle Brokaw alikuja kufariki mnamo mwaka 1936, na kumuacha mjane Frances Ford Seymour akiwa na umri wa miaka 28.

Ndoa ya pili
Mnamo tarehe 16 Septemba ya mwaka wa 1936 Frances Ford Seymour aliolewa na mwigiza filamu mashuhuri bwana Henry Fonda, katika Kanisa la Kristo liliopo mjini New York. Wanandoa hao walizaa watoto wawili, mmoja Jane Seymour Fonda na Peter Fonda.

Marejeo ya Nje
The Washington Post

Watu wa Kanada
Waliozaliwa 1908
Waliofariki 1950
Mfereji wa Mariana

Mfereji wa Mariana ni sehemu ya chini kabisa kwenye uso wa dunia yetu. Ni mfereji wa Bahari ya Pasifiki ambako kina cha maji hufikia mita 10,293 kutoka uso wa bahari hadi sakafu yake. Mifereji kwenye misingi ya bahari hulinganishwa pia na mabonde makali au korongo chini ya maji.

Mfereji huu uko kando ya Visiwa vya Mariana karibu na Guam. Ni mahali ambako bamba la Pasifiki hujisukuma chini ya Bamba la Ufilipino.

Sehemu ya chini kabisa ilifikiwa katika historia mara mbili na nyambizi za kisayansi. Mara ya kwanza ilikuwa safari ya chombo cha Trieste cha mchunguzi wa bahari Auguste Piccard tar. 23 Januari 1960 na 1995 Kaiko kutoka Japani. 

Bahari
Bamba la Pasifiki

Bamba la Pasifiki ni kati ya mabamba makubwa ya gandunia ya dunia yetu. Lipo chini ya bahari ya Pasifiki ikiwa ni bamba la gandunia kubwa kabisa. Maada yake ni miamba mizito ya gumawesi.

Mipaka 
Bamba la Pasifiki hupakana na mabamba ya Amerika ya Kaskazini, Juan Fuca, Cocos, Nazca, Antaktika, Australia na Ufilipino.

Mwendo na pete ya moto 
Bamba lote lina mwendo wa kuelekea kaskazini-magharibi kwa kasi ya sentimita 10 kwa mwaka.

Mwendo huo unaacha nafasi upande wa mashariki inayoonekana kama bonde la ufa kwenye sakafu ya bahari. Upande wa magharibi bamba linajisukuma chini ya bamba la Ufilipino na tokeo lake ni mfereji wa Mariana.

Kando ya bamba kuna volkeno nyingi zinazoitwa "pete ya moto".

Jiografia
Gandunia
Pasifiki
Timor

Timor ni kisiwa katika funguvisiwa ya Malay chenye eneo la 33,850 km². Nusu moja ya kisiwa ni sehemu ya Indonesia na sehemu nyingine ni jamhuri huria ya Timor ya Mashariki.

Urefu wa kisiwa ni kilomita 500 na upana 80 km. Kwa jumla kuna wakazi milioni 3 kisiwani.

Visiwa vya Pasifiki
Indonesia
Timor ya Mashariki
Stani

Stani (ing. tin) ni elementi. Namba atomia yake ni 50 kwenye mfumo radidia na uzani atomia ni 118.710. Jina ni neno la kilatini stannum kwa metali hii. 

Ni metali laini sana yenye rangi ya kifedha-kijivu. Huyeyuka mapema kwenye kiwango cha halijoto cha 505 °C.
Hupatikana hasa kama oksidi katika mitapo.

Matumizi ya kihistoria 
Katika historia ilikuwa kati ya metali za kwanza zilizotumiwa na binadamu katika teknolojia. Bronzi ambayo ni aloi ya shaba na stani ilikuwa metali ya kwanza ya vifaa vya kazi na silaha katika nchi nyingi kabla ya teknolojia ya chuma. Mahitaji ya stani yalikuwa sababu muhimu kwa Waroma kuvamia Britania penye migodi muhimu ya stani katika rasi ya Cornwall.

Matumizi ya kisasa 
Matumizi ya stani duniani ni takriban tani 300,000 kwa mwaka. 

Theluthi moja ya mahitaji ni kwa ajili ya aloi za lihamu kwa kazi za kulehemia. Matumizi haya yamezidi kuwa muhimu kutokana mahitaji makubwa ya kompyuta na vifaa vya elektroniki.

Stani haioksidiki kirahisi hewani na hujiunga na chuma. Hivyo theluthi nyingine ya mahitaji ya stani ni kama koti kwa mabati ya chuma au kwa bati za kopo ni kinga dhidi ya kutu.

Elementi
Metali
Wimbo

Wimbo/nyimbo ni tungo zenye kufuata mapigo fulani ya kimi za kiafuziki yenye mahadhi ya kupanda na kushuka kwa mawimbi ya sauti (urari wa sauti) na mpangilio maalumu wa maneno. 

Nyimbo huundwa kwa lugha ya mkato na matumizi ya lugha ya picha (taswira). 

Muundo wa nyimbo huwa ni wa kuimbika na mizani ya kila mstari mara nyingi huwa inalingana. 

Wahusika wa nyimbo huwa ni mtu mmoja au kikundi cha watu. Nyimbo aghalabu huambatana na ala za muziki kama vile ngoma, zeze, marimba, makofi, vigelegele na kadhalika. 

Mashairi ya nyimbo huimbwa popote pale panapostahili kulingana na tukio au muktadha unaofungamana na wimbo. Hivyo basi kuna nyimbo za dini, harusi, siasa, jando/unyago, kilimo, nyimbo za kuwinda na kadhalika.
Nyimbo za wanabaharia huitwa kimai.
Nyimbo za kulika huitwa wawe au vave.
Nyimbo ziimbwazo mja anapofanya kazi huitwa hodiya.
Nyimbo ziimbwazo na watoto wanapocheza huitwa Nyimbo za chekechea.
Nyimbo ziimbwazo ili kuwabembeleza watoto huitwa bembeleza au bembezi.

Aina za nyimbo
Kuna aina nyingi za nyimbo zikitofautishwa na nchi, utamaduni na waimbaji wenyewe. Kwa mfano kuna nyimbo za kitamaduni, za Kiinjili na za kisasa. 

Hivyo vikundi ni kulingana na nyakati na vinaweza kugawanywa zaidi kulingana na tofauti. Kwa mfano nyimbo za kisasa zinaweza kugawanywa kulingana na mtindo wa wimbo. Nyimbo zinaweza kugawanywa kulingana na nchi. Nchini Kenya kuna nyimbo za makabila tofautitofauti kama chakacha na mugithi ambazo zinahusishwa na kabila tofautitofauti.

Nyimbo za kisasa zinarekodiwa kwenye studio za kisasa lakini pia katika studio za nyumbani, mtindo unaoleta mageuzi makuu kwa wasanii. Leo unaweza kurekodi wimbo mzima ukiwa nyumbani mradi uwe na vifaa vinavyohitajika.  

Fasihi
Muziki
Kingwana

Kingwana ni lahaja ya Kiswahili inayozungumzwa katika Jamhuri ya Kidemokrasia ya Kongo, hasa upande wa mashariki. 

Chanzo cha Kingwana ni Kiswahili cha wafanyabiashara na askari kutoka pwani ya Bahari Hindi (leo nchini Tanzania) walioingia katika Katanga kwa biashara ya watumwa na pembe za ndovu wakati ya karne ya 19 kabla ya ukoloni.

Lugha ikaendelea ilipokuwa chombo cha mawasiliano katika mchanganyiko wa watu wa makabila mbalimbali walioelekea kutafuta kazi katika migodi ya Katanga na Kongo ya Mashariki.

Mfano wa Kingwana (Mwanzo wa Injili ya Yohane katika Agano Jipya)
HABARI NJEMA KAMA YOHANA ALIANDIKA - SURA YA KWANZA

1 Ku mwanzo Neno alikuwa, na Neno alikuwa pamuya na Mungu, na Neno alikuwa Mungu. 2 Ye njo alikuwa ku mwanzo pamoya na Mungu. 3 Vitu yote zilifanywa na ye; na haiko na ye, kitu haikufanywa ile ilifanywa. 4 Ndani yake ilikuwa uzima; na uzima ilikuwa nuru ya watu. 5 Na nuru inangala ku iza; na iza haikusinda ye. 6 Mutu moya alitokea, alitumwa kutoka ku Mungu, jina yake Yohana. 7 Ye njo alikuya sahidi, asuhudie nuru, watu yote waamini kwa sababu yake. 8 Hakukuwa nuru ile, lakini alikuya asuhudie nuru. 9 Nuru ile ilikuwa nuru ya kweli, ile inapatisa nuru kila mutu ile anakuya ku ulimwengu. 10 Alikuwa ku ulimwengu, na ulimwengu ilifanywa na ye, na ulimwengu haikuyua ye.

Lugha za Jamhuri ya Kidemokrasia ya Kongo
Lugha za Kibantu
Kiswahili
Mwanaidi Suka

Mwanaidi Suka (au Mainda) ni mwigizaji wa filamu na tamthilia kutoka nchini Tanzania. Suka ni mmoja wa wanakundi la Kaole Sanaa Group, lenye makazi yake jijini Dar es Salaam, Tanzania.

Filamu na tamthilia alizoshiriki Suka

Filamu 
 Johari 1 - 2
 Dar 2 Lagos
 Dangerous Desire
 My  son
 Bed Rest
 After death
 Fair Decision

Tamthilia 
 Fukuto
 Radi
 Dira
 Taswira

Ona pia 
 Steven Kanumba
 Blandina Changula
 Vincent Kigosi

Marejeo ya Nje 
 Habari kuhusu filamu alioshriki Mainda  katika Darhotwire

Waigizaji filamu wa Tanzania
Watu walio hai
Tamthilia
BaragumU
Rodi

Rhodi (pia: Rodi - kutoka Kigiriki rhodeos, "nyekundu kama waridi" kwa sababu kampaundi zake mara nyingi huwa na rangi nyekundu) ni elementi na metali haba duniani. Kikemia ni elementi ya mpito yenye kifupi cha Rh na namba atomia 45 katika mfumo radidia.

Tabia na matumizi 
Rhodi ni metali ngumu yenye rangi nyeupe-kifedha. Haimenyuki kirahisi na asidi au hewa, hivyo hutafutwa kwa kuunda aloi inamoongeza ugumu na kuzuia kuoksidisha kwa aloi.

Kutokana na uhaba na faida zake ni metali ghali kabisa duniani inayouzwa na kununuliwa sokoni. 

Metali adimu
Elementi
Metali
Metali za mpito